Diari Oficial de la Generalitat Valenciana


Sumari del DOGV 7489, del 20-03-2015 (2015/2425)

RESOLUCIÓ d'11 de març de 2015, de la directora territorial d'Educació, Cultura i Esport de València, per la qual s'establix el calendari i el procediment d'admissió de l'alumnat a les ensenyances d'Educació Infantil, Primària, ESO, Batxillerat i Formació Professional, tant bàsica, com de grau mitjà i de grau superior, en centres públics i centres privats concertats, no universitaris, per al curs 2015-2016 en l'àmbit competencial de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7489

Data del DOGV
:   20-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2425


Data del document
:   11-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * València
    * alumnat
    * legislació
    * calendari escolar
    * alumne
    * accés a l'educació

RESOLUCIÓ d'11 de març de 2015, de la directora territorial d'Educació, Cultura i Esport de València, per la qual s'establix el calendari i el procediment d'admissió de l'alumnat a les ensenyances d'Educació Infantil, Primària, ESO, Batxillerat i Formació Professional, tant bàsica, com de grau mitjà i de grau superior, en centres públics i centres privats concertats, no universitaris, per al curs 2015-2016 en l'àmbit competencial de la província de València. [2015/2425]  
El Decret 33/2007, de 30 de març (DOCV 5483, 03.04.2007), modificat parcialment pel Decret 42/2013, de 22 de març (DOCV 6991, 26.03.2013), regula l'admissió de l'alumnat en els centres docents públics i centres privats concertats de la Comunitat Valenciana, que impartisquen ensenyances d'Educació Infantil, Educació Primària, ESO i Batxillerat.  
En este marc normatiu, el procediment per a l'admissió d'este alumnat ha sigut regulat per l'Orde 14/2013, de 4 d'abril (DOCV 7001, 11.04.2013). En l'article 11 establix que, en el primer trimestre de l'any natural, la direcció territorial dictarà una resolució en què es determine el calendari ordinari i, si és el cas, extraordinari per al procés d'admissió i matrícula de l'alumnat en els centres docents públics i centres privats concertats del seu àmbit competencial.  
  
D'altra banda, l'Orde 33/2011, de 18 de maig (DOCV 6528, 25.05.2011), modificada per l'Orde 86/2013, de 20 de setembre (DOCV 7117, 24.09.2013) regula l'accés, l'admissió i matrícula per a l'alumnat que curse ensenyances de grau mitjà i de grau superior de Formació Professional en règim presencial en modalitat completa o parcial, en centres docents públics i privats amb ensenyances concertades i semipresencial o a distància en modalitat completa o parcial, en centres docents públics de la Comunitat Valenciana. En l'article 9 de l'Orde 33/2011 s'establix que les direccions territorials competents en matèria educativa dictaran una resolució en què es determine el calendari de les successives fases del procediment d'admissió i matrícula de l'alumnat per als cicles formatius de grau mitjà i superior en els centres públics i privats amb ensenyances concertades del seu àmbit competencial.  
  
A més, el Decret 135/2014, de 8 d'agost (DOCV 7336, 11.08.2014), pel qual es regula els cicles formatius de Formació Professional Bàsica en l'àmbit de la Comunitat Valenciana, en l'article 3.4, establix que el calendari d'admissió s'adequarà al que establix cada curs per a la Formació Professional Específica.  
Al seu torn, l'Orde 73/2014, de 26 d'agost (DOCV 7349, 29.08.2014), per la qual es regulen els programes formatius de qualificació bàsica en l'àmbit de la Comunitat Valenciana, en l'article 5.1, disposa que el calendari d'admissió del seu alumnat es fixarà cada curs d'acord amb allò que s'ha disposat per a la Formació Professional reglada.  
Es fa necessari per tot això establir, per al curs 2015-2016 en l'àmbit competencial de la província de València, el calendari d'admissió de l'alumnat en els centres docents públics i privats concertats que impartisquen les esmentades ensenyances no universitàries, i s'assenyala que en tot el seu desenrotllament i posada en pràctica seran aplicables tant el Decret 73/2012 de 18 de maig (DOCV 6778, 21.05.2012), com l'Orde 19/2012, de 21 de maig (DOCV 6779, 22.05.2012), sobre mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana.  
Per això, i en virtut de les facultats conferides, resolc:  
  
Primer  
L'admissió de l'alumnat, per al curs 2015-2016, en els centres públics i centres privats concertats d'Educació Infantil i Primària de la província de València que impartixen ensenyances d'Educació Infantil i Educació Primària, es produirà d'acord amb el calendari que apareix en l'annex I de la present resolució.  
  
Segon  
L'admissió de l'alumnat, per al curs 2015-2016, en els centres públics i centres privats concertats d'Educació Secundària de la província de València que impartixen ensenyances d'Educació Secundària Obligatòria i/o ensenyances postobligatòries de Batxillerat, es produirà d'acord amb el calendari que apareix en l'annex II d'esta resolució.  
  
  
Tercer  
Quant a les ensenyances de Formació Professional, tant de cicles de Formació Professional Bàsica, com cicles formatius de grau mitjà i superior, l'admissió del seu alumnat per al curs 2015-2016, es farà d'acord amb el calendari que apareix com a annex III d'esta resolució.  
  
  
Quart  
El calendari d'admissió de l'alumnat dels programes formatius de qualificació bàsica per al curs 2015-2016, es produirà conforme s'establix en el detall que figura com a annex IV a esta resolució.  
  
  
Quint  
Excepte resolució expressa de l'òrgan competent, únicament els alumnes nascuts l'any 2009 podran matricular-se en el primer curs d'Educació Primària i els alumnes nascuts en 2012 en el primer curs del segon cicle de l'Educació Infantil.  
  
Sext  
L'alumnat admés haurà de formalitzar matrícula en les dates establides en esta resolució. Es consideraran places vacants per renúncia les assignades a aquells alumnes admesos en els processos d'escolarització que no hagen formalitzat matrícula en els terminis fixats en esta resolució (article 30 del Decret 33/2007). En este cas, les places vacants produïdes per abandó, renúncia o altres causes, més les vacants existents que hagen sigut reservades i detretes de l'oferta inicial a l'empara del que establix l'article 9 del Decret 42/2013 i que no hagen sigut ocupades, s'oferiran als que seguiren en l'orde de puntuació de la llista de no admesos, i estos hauran de formalitzar la matrícula en el termini que se'ls assigne abans de la finalització del procés ordinari i, si és el cas, extraordinari d'admissió, sense perjuí d'allò que s'ha determinat per a les ensenyances de Formació Professional. La falta de matriculació serà entesa, així mateix, com a renúncia.  
  
Quan es tracte d'alumnes procedents d'altres centres presentaran, en el moment de matricular-se, el certificat de baixa del centre anterior (amb efectes del curs 2015-2016) amb expressió de la seua situació acadèmica.  
La documentació aportada haurà d'acreditar que l'alumne complix els requisits acadèmics exigits per l'ordenament jurídic vigent per al nivell educatiu i curs a què pretén accedir.  
Este certificat serà expedit pel centre d'origen i s'ajustarà al model vigent, i hi constaran els estudis que realitza o ha realitzat l'alumne en eixe any acadèmic (article 53 punt 1.b de l'Orde 14/2013, de 4 d'abril).  
  
  
Sèptim  
En els centres d'Ensenyança Secundària i centres integrats de Formació Professional, l'accés a una modalitat de Batxillerat o a un cicle de Formació Professional requerirà la participació en el procés d'admissió, amb independència que l'alumne estiga cursant altres ensenyances, inclús no obligatòries, en el mateix centre.  
L'alumnat d'Educació Secundària Obligatòria, Batxillerat i Formació Professional que haja superat totes les assignatures o mòduls en l'avaluació final de juny, formalitzarà la matrícula per al següent curs en el període de matriculació de juny/juliol. Així mateix, l'alumnat en condicions de promocionar dins de la mateixa etapa, també podrà formalitzar matrícula per al curs següent en el període de matriculació de juny/juliol, encara que tinga alguna o algunes assignatures o mòduls pendents d'avaluació en les proves extraordinàries.  
  
  
Octau  
Quan es tracte d'alumnat escolaritzat anteriorment en altres centres d'ensenyança secundària presentarà, en el moment de matricular-se, el certificat de baixa del centre anterior (amb efectes del curs 2015-2016) amb expressió de la seua situació acadèmica.  
  
Nové  
No es requerirà procés d'admissió en els supòsits particulars i excepcionals previstos en l'article 3.1 de l'Orde 14/2013 (DOCV 7001, 11.04.2013).  
  
Deu  
Les rendes anuals de la unitat familiar es valoraran segons supere o no 1,5 vegades el valor de l'IPREM, indicador públic de renda a efectes múltiples, fixat en 7.455,14 euros segons el que disposa la Llei 17/2012, de 27 de desembre, de Pressupostos Generals de l'Estat per a l'any 2013 (BOE 312, 28.12.2012).  
  
Onze  
Per a dirimir els empats en les ensenyances d'Educació Infantil, Educació Primària, Educació Secundària Obligatòria i Batxillerat, caldrà ajustar-se a allò que s'ha disposat a la nova redacció feta a l'article 28 del Decret 33/2007, establida en el Decret 42/2013, de 22 de març (DOCV 6991, 26.03.2013).  
Per a dirimir els empats en les ensenyances de Formació Professional, tant Bàsica, com de grau mitjà i superior, s'utilitzarà la lletra «W», determinada per sorteig segons la Resolució de 10 de setembre de 2014 (DOCV 7425, 17.12.2014), de la Conselleria d'Hisenda i Administració Pública, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2014, del conjunt de les administracions públiques valencianes.  
  
  
Dotze  
Per a la formalització de la matrícula, tant els espanyols com els estrangers residents, hauran d'aportar la documentació a què es referix l'article 53 de l'Orde 14/2013 de 4 d'abril. No obstant això, en l'Ensenyança Obligatòria, en el cas que en el moment de la matrícula no es puga aportar tota la documentació requerida, es podrà efectuar la matrícula, condicionada a la posterior entrega de l'esmentada documentació, exceptuant la documentació que certifique la situació acadèmica.  
  
En les ensenyances postobligatòries a més hauran de pagar en el moment de la matrícula les taxes per servicis administratius derivats de l'activitat acadèmica de nivell no universitari.  
  
Tretze  
1. En el moment d'efectuar la matrícula, o amb anterioritat a l'inici del curs escolar, en l'accés a les etapes d'Educació Infantil, Educació Primària, Educació Secundària Obligatòria, Batxillerat i cicles de Formació Professional l'alumnat o els seus representants legals hauran de presentar l'informe de salut de l'escolar publicat per Orde de 27 de febrer de 2002, de la Conselleria de Sanitat (DOCV 4218, 27.03.2002).  
  
2. Este document es facilitarà en els centres sanitaris i serà omplit gratuïtament pel facultatiu que tinga a càrrec seu el control sanitari de l'alumne/a, sense perjuí del lliure exercici professional.  
  
Catorze  
A partir del tercer curs d'Educació Secundària Obligatòria l'alumnat és beneficiari de l'assegurança escolar obligatòria, segons la Llei de 17 de juliol de 1953, de la direcció de l'Estat, sobre l'establiment de l'assegurança escolar a Espanya (BOE 18.07.1953). En compliment del reglament d'eixa assegurança, la direcció dels centres educatius tramitarà per a l'alumnat del tercer curs d'Educació Secundària Obligatòria l'assignació del número de la Seguretat Social (NUSS) a la Tresoreria de la Seguretat Social, d'acord amb el que establix la disposició addicional tercera del Reial Decret 84/1996, de 26 de gener, pel qual s'aprova el Reglament general sobre inscripció d'empreses i afiliació, altes, baixes i variacions de dades de treballadors en la Seguretat Social (BOE 27.02.1996). D'eixa manera, els centres podran sol·licitar a la Tresoreria General de la Seguretat Social el model TA.1 (sol·licitud d'afiliació a la Seguretat Social, assignació de NUSS i variació de dades). Este model serà remés novament a la Tresoreria General de la Seguretat Social, una vegada omplit pels alumnes, per a l'assignació del NUSS corresponent i ser beneficiaris de l'assegurança escolar obligatòria.  
  
  
Quinze  
Els sol·licitants i els centres poden obtindre per mitjans telemàtics la normativa aplicable en este procés d'admissió, els models oficials d'instància, així com els annexos i programes necessaris per a la gestió del procediment en la pàgina web http://www.cece.gva.es/, en la icona d'Admissió d'alumnat establida amb esta finalitat.  
  
Setze  
Per a la gestió del procediment d'admissió de l'alumnat, els centres docents utilitzaran el sistema d'informació ITACA, complementat, si és el cas, amb aquells altres suports que calguen.  
Esta ferramenta ha de ser utilitzada per tots els centres públics i privats concertats que, en aplicació de la normativa vigent, resulten obligats a dur a terme el procés reglat per a admetre l'alumnat en els seus centres.  
La introducció de les dades que figuren en la sol·licitud d'admissió és imprescindible i obligatòria. Esta actuació ha de ser realitzada per tots els centres encara que tinguen menys sol·licituds que places vacants disponibles.  
La introducció de les dades dels sol·licitants facilitarà als centres les posteriors actuacions a realitzar al llarg del procés, evitant haver de tornar a introduir-les en cada fase d'este i, si és el cas, se'n detectaran les sol·licituds duplicades.  
  
Dèsset  
No es podrà emetre cap model en què se sol·liciten dades diferents de les que figuren en els referits models oficials, sense l'expressa autorització d'esta direcció territorial.  
  
València, 11 de març de 2015.- La directora territorial d'Educació, Cultura i Esport de València: María José Vargas Molina.  
  
  
  
ANNEX I  
Calendari d'admissió per a ensenyances d'Educació Infantil i Educació Primària  
  
Este procés d'admissió afecta les ensenyances d'Educació Infantil i Educació Primària, i s'organitzarà en les fases que s'indiquen a continuació:  
1. Actuacions prèvies al procés d'admissió i actes administratius conseqüents amb el procés de confirmació.  
Confirmació de plaça de l'alumnat adscrit, en els supòsits previstos en l'article 13 de l'Orde 14/2013, de 4 d'abril, i l'article 7, a 1, 2, 3 del Decret 33/2007.  
1.1. Termini de presentació d'instàncies de confirmació en el centre d'origen: fins al 27 de març.  
1.2. Els centres d'origen elaboraran les llistes provisionals de l'alumnat adscrit admés i es publicaran el 30 de març, tant en el centre d'origen com en el de destinació.  
1.3. A estes llistes provisionals es podran presentar reclamacions en el centre d'origen fins a l'1 d'abril.  
1.4. Una vegada resoltes les possibles reclamacions pel centre d'origen, es publicarà tant en el centre d'origen com en el de destinació la llista definitiva de l'alumnat adscrit admés, el 14 d'abril.  
1.5. Els centres receptors de les instàncies de confirmació de plaça les remetran als centres de destinació d'adscripció fins al 24 d'abril.  
  
1.6. Remissió de la documentació acadèmica i personal dels alumnes, per part dels centres d'origen als centres d'adscripció, i procés de formalització dels actes administratius de la confirmació de plaça en el centre de destinació: fins al 5 de juny.  
  
2. Canvi de modalitat lingüística.  
2.1. Les sol·licituds de canvi de modalitat lingüística per als alumnes d'un centre adscrit que hagen confirmat plaça podran presentar-les en el centre de destinació: fins al 20 d'abril.  
2.2. Les sol·licituds de canvi de modalitat lingüística per als alumnes del centre podran presentar-s'hi: fins al 23 d'abril.  
  
3. Procés d'admissió de l'alumnat.  
3.1. Constitució de les comissions municipals d'escolarització i de districte en les localitats on n'hi haja: fins al 31 de març inclusivament.  
  
3.2. Publicació de les àrees d'influència i limítrofs: fins a l'1 d'abril.  
  
3.3. Publicació de vacants existents en els centres educatius per al procés d'admissió de l'alumnat i de la circumstància específica fixada pel centre, el 7 de maig.  
3.4. Presentació de sol·licituds d'admissió i de la documentació corresponent en el centre de primera opció: del 8 al 14 de maig.  
3.5. Comprovació de duplicitats: fins al 19 de maig.  
3.6. Baremació de les sol·licituds i remissió per part dels consells escolars dels centres públics i per part dels titulars de centres privats concertats, a la corresponent comissió d'escolarització, de les llistes de l'alumnat admés i no admés: 1a opció: 20 al 22 de maig; 2a opció: 25 i 26 de maig; 3a opció: 27 i 28 de maig; 4a opció: 29 de maig i 1 de juny; 5a opció: 2 de juny; 6a opció: 3 de juny; 7a i 8a opció: 4 de juny; 9a i 10a opció: 5 de juny.  
  
Comissió d'escolarització: 8 i 9 de juny.  
3.7. Elaboració i publicació de les llistes provisionals d'admesos: el 10 de juny.  
3.8. Presentació de reclamacions davant del consell escolar del centre: fins al 15 de juny.  
3.9. Contestació per escrit a les reclamacions presentades davant del consell escolar del centre: fins al 16 de juny. En el cas que no s'efectuara contestació expressa, la reclamació s'entendrà estimada o denegada segons l'alumne figure en la llista definitiva d'admesos o de no admesos.  
3.10. Publicació en els centres de les llistes definitives de l'alumnat admés: el 17 de juny.  
3.11. Les reclamacions contra les llistes definitives, quan la plaça sol·licitada siga per a centres públics, es formularà en el termini de 2 dies hàbils des de la publicació davant de la comissió d'escolarització (fins al 19 de juny). Estes reclamacions es resoldran i contestaran per escrit fins al dia 22 de juny.  
Contra esta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats concertats podrà interposar davant de les llistes definitives d'admesos, denúncia davant de la direcció territorial corresponent segons allò que s'ha preceptuat en l'article 51.3 de l'Orde 14 2013/de 4 d'abril de 2013.  
3.12. Termini de formalització de matrícula: del 22 al 29 de juny.  
3.13. Termini de formalització de matrícula per a cobrir les places vacants per renúncia o excedents: el 30 de juny.  
3.14. Remissió, per part de la comissió d'escolarització, de les vacants resultants a la direcció territorial competent: fins al 2 de juliol.  
  
  
  
ANNEX II7  
Calendari d'admissió per a ensenyances d'Educació Secundària Obligatòria i Batxillerat  
  
Este procés d'admissió afecta els centres públics i centres privats concertats que impartisquen les ensenyances d'Educació Secundària Obligatòria i Batxillerat i s'organitzarà en les fases que s'indiquen a continuació:  
  
1. Actuacions prèvies al procés d'admissió i actes administratius conseqüents amb el procés de confirmació en ESO  
Confirmació de plaça de l'alumnat adscrit, en els casos previstos en l'article 13 de l'Orde 14/2013 de 4 d'abril i l'article 7.a 1, 2, 3 del Decret 33/2007.  
1.1. Termini de presentació d'instàncies de confirmació en el centre d'origen: fins al 27 de març.  
1.2. Els centres d'origen d'adscripció elaboraran les llistes provisionals de l'alumnat adscrit admés i es publicaran el 30 de març, tant en el centre d'origen com en el de destinació.  
1.3. A estes llistes provisionals es podran presentar reclamacions en el centre d'origen fins a l'1 d'abril. En el cas que no s'efectuara contestació expressa, la reclamació s'entendrà estimada o denegada segons l'alumne figure en la llista definitiva d'admesos o de no admesos.  
  
1.4. Una vegada resoltes les possibles reclamacions pel centre d'origen, es publicarà el 14 d'abril, tant en el centre d'origen com en el de destinació, la llista definitiva de l'alumnat adscrit admés.  
1.5. Els centres receptors d'instàncies de confirmació de plaça les remetran als centres de destinació d'adscripció fins al 24 d'abril.  
1.6. Introducció, a través del sistema ITACA, del requisit acadèmic: fins al 12 de juny. Remissió de la documentació acadèmica i personal dels alumnes, per part dels centres d'origen als centres d'adscripció, i procés de formalització dels actes administratius de la confirmació de plaça: fins al 10 de juliol.  
  
2. Canvi de modalitat lingüística  
2.1. Les sol·licituds de canvi de modalitat lingüística per als alumnes d'un centre adscrit que hagen confirmat plaça podran presentar-les en el centre de destinació fins al 20 d'abril.  
2.2. Les sol·licituds de canvi de modalitat lingüística per als alumnes del centre podran presentar-s'hi: fins al 23 d'abril.  
  
3. Procés ordinari d'admissió de l'alumnat en les ensenyances d'Educació Secundària Obligatòria (ESO) i Batxillerat  
3.1. Constitució de les comissions municipals d'escolarització, de districte i sectorials en les localitats on les hi haja: fins al 31 de març inclusivament.  
3.2. Publicació de les àrees d'influència i limítrofs: fins a l'1 d'abril.  
  
3.3. Introducció a través del sistema ITACA per part dels centres educatius públics i privats concertats de les dades corresponents a les previsions de l'alumnat que repetix, promociona, confirma, etcètera, necessàries per a la determinació d'unitats i vacants de llocs escolars: del 21 al 30 d'abril.  
3.4. Publicació de vacants existents en els centres educatius per al procés d'admissió de l'alumnat i de la circumstància específica fixada pel centre: el 22 de maig.  
3.5. Presentació de sol·licituds d'admissió per a ESO i Batxillerat i de la documentació corresponent en el centre de primera opció: del 25 de maig a l'1 de juny ambdós inclosos.  
3.6. Comprovació de duplicitats: 4 i 5 de juny.  
3.7. Els centres expediran als alumnes sol·licitants de plaça en ESO o en Batxillerat certificat de qualificacions o equivalents fins al 12 de juny.  
3.8. Presentació del requisit acadèmic, (certificat de notes, nota mitjana d'ESO o equivalents), pels alumnes en el centre de 1a opció: fins al 12 de juny.  
3.9. Baremació de les sol·licituds i remissió per part dels consells escolars dels centres públics i per part dels titulars de centres privats concertats, a la corresponent comissió d'escolarització, de les llistes de l'alumnat admés i no admés: 1a opció: 15 i 16 de juny; 2a opció: 17 i 18 de juny; 3a opció: 19 de juny; resta opcions: 25 de juny.  
  
Comissió d'escolarització: 26 de juny.  
3.10. Elaboració i publicació de les llistes provisionals d'admesos: el 29 de juny.  
3.11. Presentació de reclamacions davant del consell escolar del centre: fins a l'1 de juliol.  
3.12. Publicació en els centres de les llistes definitives de l'alumnat admés: el 2 de juliol.  
3.13. Presentació de reclamacions davant de la comissió municipal d'escolarització: fins al 6 de juliol.  
3.14. Resolució de reclamacions per part de la comissió municipal d'escolarització: fins al 7 de juliol. Contra esta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats concertats podrà interposar davant de les llistes definitives d'admesos, denúncia davant de la direcció territorial corresponent segons allò que s'ha preceptuat en l'article 51.3 de l'Orde 14 2013/de 4 d'abril.  
3.15. Termini de formalització de matrícula per a l'alumnat admés en el procés ordinari: 7 i 8 de juliol.  
3.16. Termini de formalització de matrícula per a cobrir les places vacants per renúncia o excedents per a l'alumnat que ha participat en el procés ordinari: 9 de juliol.  
  
4. Procés extraordinari d'admissió de l'alumnat en les ensenyances d'Educació Secundària Obligatòria (ESO) i Batxillerat  
4.1. Introducció a través del sistema ITACA per part dels centres educatius públics i privats concertats de les dades corresponents a l'alumnat que repetix, promociona, etcètera, necessàries per a la determinació d'unitats i vacants de llocs escolars del 9 al 11 de juliol.  
  
4.2. Publicació de vacants el 13 de juliol.  
4.3. Presentació de sol·licituds d'admissió per a ESO i Batxillerat (per als alumnes que canvien de domicili la documentació corresponent), inclòs el requisit acadèmic: 14 i 15 de juliol.  
4.4. Baremació de les sol·licituds i remissió per part dels consells escolars dels centres públics i per part dels titulars de centres privats concertats, a la corresponent comissió d'escolarització, de les llistes de l'alumnat admés i no admés: 1a opció: 16 de juliol; 2a opció: 17 de juliol; 3r opció: 20 de juliol.  
Comissió d'escolarització: 20 de juliol.  
4.5. Elaboració i publicació de llistes provisionals: el 21 de juliol.  
4.6. Presentació de reclamacions davant del consell escolar del centre: fins al 23 de juliol.  
4.7. Publicació de les llistes definitives: el 24 de juliol.  
4.8. Presentació de reclamacions davant de la comissió municipal d'escolarització: fins al 27 de juliol.  
4.9. Termini de formalització de la matrícula per a l'alumnat admés en el procés extraordinari: 28 i 29 de juliol.  
4.10. Termini de formalització de matrícula per a cobrir les places vacants per renúncia o excedents: 30 de juliol.  
4.11. Remissió, per part de la comissió d'escolarització, de les vacants resultants a la direcció territorial competent: fins al 3 de setembre.  
  
  
ANNEX III  
Calendari d'admissió per a ensenyances de Formació Professional, tant bàsica, com de grau mitjà i grau superior  
  
Este procés d'admissió afecta els centres públics i els centres privats concertats que impartisquen les ensenyances de Formació Professional, tant bàsica, com de grau mitjà i grau superior, i s'organitzarà en les fases que s'indiquen a continuació:  
  
1. Procés ordinari d'admissió de l'alumnat de cicles de Formació Professional Bàsica, cicles formatius de grau mitjà i cicles formatius de grau superior  
1.1. Constitució de les comissions sectorials d'escolarització: fins al 15 d'abril.  
1.2. Introducció a través d'ITACA per part dels centres educatius públics i privats concertats de les dades corresponents a les previsions de l'alumnat que repetix, promociona, etcètera, necessàries per a la determinació d'unitats i vacants de llocs escolars: del 21 al 30 d'abril.  
  
1.3. Publicació de vacants existents en els centres educatius per al procés d'admissió de l'alumnat: el 20 de maig.  
1.4. Presentació de sol·licituds d'admissió per a cicles de Formació Professional Bàsica, cicles formatius de grau mitjà i de grau superior de l'FP i de la documentació corresponent, en el centre de primera opció: del 21 de maig a l'1 de juny ambdós inclosos. (Per a les sol·licituds a CF en règim presencial i en semipresencial o a distància es farà ús previ de l'assistent telemàtic).  
1.5. Comprovació de duplicitats: 4 i 5 de juny.  
1.6. Els centres expediran als alumnes sol·licitants de plaça de cicles formatius de grau mitjà i grau superior, certificat de qualificacions de l'ESO, Batxiller o equivalents; o certificat de complir el requisit acadèmic per haver aprovat la prova d'accés a cicles formatius de grau mitjà o grau superior: fins al 12 de juny.  
1.7. Presentació del requisit acadèmic d'accés a cicles formatius de grau mitjà i grau superior de l'FP específica: fins al 16 de juny.  
  
1.8. Elaboració i publicació de les llistes provisionals d'admesos: el 17 de juny.  
1.9. Presentació de reclamacions davant del consell escolar/consell social del centre: fins al 25 de juny.  
1.10. Publicació en els centres de les llistes definitives de l'alumnat admés: el 26 de juny.  
1.11. Presentació de reclamacions davant de la comissió sectorial: fins al 30 de juny.  
1.12. Resolució de les reclamacions a les llistes definitives per part de la comissió sectorial: fins a l'1 de juliol. Contra esta resolució els interessats podran interposar recurs d'alçada davant del director territorial corresponent en el termini d'un mes  
L'alumnat que sol·licite plaça en centres privats concertats podrà interposar davant de les llistes definitives d'admesos, denúncia davant de la direcció territorial corresponent segons allò que s'ha preceptuat, tant en l'article 15.4 de l'Orde 33/2011, de 18 de maig, per al cas dels cicles formatius de grau mitjà i grau superior, com en l'article 12.2 del Decret 135/2014, de 8 d'agost, per a la Formació Professional Bàsica.  
  
1.13. Termini de formalització de matrícula per a l'alumnat admés en el procés ordinari: de l'1 al 6 de juliol.  
1.14. Termini de formalització de matrícula per a cobrir les places vacants per renúncia per a l'alumnat que ha participat en el procés ordinari d'admissió: 7 de juliol.  
  
2. Procés extraordinari d'admissió de l'alumnat de cicles de Formació Professional Bàsica, cicles formatius de grau mitjà i cicles formatius de grau superior  
2.1. Introducció a través del sistema ITACA per part dels centres educatius públics i privats concertats de les dades corresponents a l'alumnat que repetix, promociona, etcètera, necessàries per a la determinació d'unitats i vacants de llocs escolars: del 8 al 11 de juliol.  
  
2.2. Publicació de vacants: el 13 de juliol.  
2.3. Presentació de sol·licituds d'admissió amb requisit acadèmic: del 14 i 15 de juliol.  
2.4. Comprovació de duplicitats: 17 de juliol.  
2.4. Elaboració i publicació de llistes provisionals d'admesos: el 20 de juliol.  
2.5. Presentació de reclamacions davant del consell escolar/consell social del centre: fins al 23 de juliol.  
2.6. Publicació de les llistes definitives de l'alumnat admés: el 24 de juliol.  
2.7. Presentació de reclamacions davant de la comissió sectorial: fins al 28 de juliol.  
2.8. Resolució de les reclamacions a les llistes definitives per part de la comissió sectorial: fins al 29 de juliol. Contra esta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats concertats podrà interposar davant de les llistes definitives d'admesos, denúncia davant de la direcció territorial corresponent segons allò que s'ha preceptuat, tant en l'article 15.4 de l'Orde 33/2011 de 18 de maig per al cas dels cicles formatius de grau mitjà i grau superior, com en l'article 12.2 del Decret 135/2014 de 8 d'agost per a la Formació Professional Bàsica.  
  
2.9. Termini de formalització de la matrícula per a l'alumnat admés en el procés extraordinari: 29 i 30 de juliol (s'utilitzaran els mateixos formularis que en el procés ordinari).  
2.10. Termini de formalització de matrícula per a cobrir les places vacants per renúncia o excedents: 31 de juliol.  
  
  
ANNEX IV  
Calendari d'admissió per als programes formatius de qualificació bàsica  
  
1. Únic procés d'admissió de l'alumnat en programes formatius de qualificació bàsica  
1.1. Introducció a través del sistema ITACA per part dels centres educatius públics, i les entitats i centres privats amb programes subvencionats amb fons públics, de les dades corresponents a les previsions de l'alumnat que repetix, promociona, etcètera, necessàries per a la determinació d'unitats i vacants de llocs escolars: del 20 al 23 de juliol.  
  
1.2. Publicació de vacants existents en els centres educatius per al procés d'admissió de l'alumnat: el 24 de juliol.  
1.3. Presentació de sol·licituds d'admissió per a programes formatius de qualificació bàsica i de la documentació corresponent, en el centre de primera opció: del 27 de juliol al 29 de juliol ambdós inclosos.  
  
1.4. Comprovació de duplicitats: 30 de juliol.  
1.5. Elaboració i publicació de les llistes provisionals d'admesos: el 2 de setembre.  
1.6. Presentació de reclamacions davant del consell escolar/consell social del centre: fins al 4 de setembre.  
1.7. Publicació en els centres de les llistes definitives de l'alumnat admés: el 7 de setembre.  
1.8. Presentació de reclamacions davant de la comissió sectorial: fins al 9 de setembre.  
1.9. Resolució de les reclamacions a les llistes definitives per part de la comissió sectorial: fins al 10 de setembre. Contra esta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en entitats o centres privats amb programa subvencionat amb fons públics, podrà interposar davant de les llistes definitives d'admesos, denúncia davant de la direcció territorial corresponent segons es desprén de la normativa vigent en matèria de reclamacions i recursos de Formació Professional citada en l'article 7.10 de l'Orde 73/2014, de 26 d'agost.  
1.10. Termini de formalització de matrícula per a l'alumnat admés en el procés ordinari: 10 i 11 de setembre.  
1.11. Termini de formalització de matrícula per a cobrir les places vacants per renúncia per a l'alumnat que ha participat en el procés ordinari d'admissió: 14 de setembre.